Gautengse man ontvoer, beloning uitgeloofTrevor Eramus word sedert einde Januarie gesoek. (Foto: Facebook) ŉ Beloning van R200 000 is uitgeloof vir inligting wat kan lei tot die terugkeer van ŉ 73-jarige man van Alberton aan die Oos-Rand wat sowat tien dae gelede spoorloos verdwyn het. Trevor Erasmus word sedert 31 Januarie vermis. ŉ Familielid wat verkies om anoniem te bly, het gesê Erasmus het sy vrou die betrokke aand omstreeks 18:30 gebel om te sê hy is op pad huis toe ná werk. Erasmus het egter nooit by die huis aangekom nie. Volgens die familielid is Erasmus se goue Kia Picanto later die aand verlate in die omgewing gevind. Daar was geen spoor van Erasmus nie. Die polisie ondersoek ŉ saak van ontvoering. Daar word vermoed dat Erasmus tussen City Deep en Alberton ontvoer is. Geen verdere inligting is in dié stadium bekend gemaak nie. Mense word versoek om enige inligting rakende Erasmus se verdwyning by kapt. Kekana by 082 797 3587 aan te meld.